Source: http://docplayer.net/14399151-Ingerencia-sudov-do-sukromnopravnych-zmluv-zasahy-sudov-do-obsahu-sukromnopravnych-zmluv.html
Timestamp: 2018-01-17 22:22:21+00:00
Document Index: 642560

Matched Legal Cases: ['súd ', 'súd ', 'čl. 2', 'súd ', 'čl. 1', 'súd ', 'čl. 1', 'čl. 15', 'súd ', 'súd ', 'súd ', 'súd ', 'súd ', 'súd ', 'Súd ', 'súd ', 'súd ', 'súd ', 'Súd ']

Ingerencia súdov do súkromnoprávnych zmlúv: Zásahy súdov do obsahu súkromnoprávnych zmlúv - PDF
Download "Ingerencia súdov do súkromnoprávnych zmlúv: Zásahy súdov do obsahu súkromnoprávnych zmlúv"
1 Justičná akadémia Slovenskej republiky Ingerencia súdov do súkromnoprávnych zmlúv: Zásahy súdov do obsahu súkromnoprávnych zmlúv Kol. autorov Pezinok 2014
2 Ingerencia súdov do súkromnoprávnych zmlúv: Zásahy súdov do obsahu súkromnoprávnych zmlúv Kol. autorov Recenzent: doc. JUDr. PhDr. Miroslav Slaš an, PhD. Tento zborník je sú as ou riešenia projektu APVV s názvom Ingerencia súdov do súkromnoprávnych zmlúv" ISBN EAN
3 Ingerencia súdov do obsahu súkromnoprávnych zmlúv 3 Predhovor Justičná akadémia Slovenskej republiky, ako riešiteľská organizácia projektu APVV s názvom Ingerencia súdov do súkromnoprávnych zmlúv", sa podujala na pomerne unikátny pokus o prepojenie právnej vedy a praxe, a to tak slovenskej, ako aj českej. Do jedného riešiteľského kolektívu boli zapojení tak akademickí pracovníci českých a slovenských právnických fakúlt, ako aj predstavitelia súdnej praxe. Spoločnými silami sa snažia objasniť zákonitosti a spôsoby, akými súdy zasahujú do súkromnoprávnych zmlúv. V tretí a predposledný rok riešenia projektu APVV predkladáme čitateľom ďalší čiastkový výstup sumarizujúci dosiahnuté výsledky nielen členov riešiteľského kolektívu ale aj ďalších hostí, ktoré odzneli na konferencii organizovanej na pôde Justičnej akadémie Slovenskej republiky 11. novembra Téma konferencie, zaradenej do série konferencií, ako štvrtý ročník Československých právnických dní, kopíruje plán riešenia projektu na tretí rok a znie: Zásahy súdov do obsahu súkromnoprávnych zmlúv. Predmetom záujmu riešiteľského kolektívu, ako aj ctených hostí zo Slovenska a z Českej republiky, sú rôzne spôsoby, akými súdy ingerujú do súkromnoprávnych zmluvných vzťahov. Konferencia, ako aj predkladaný zborník, nadväzujú na minuloročné výsledky riešenia projektu, v rámci ktorého sa riešiteľský kolektív zameral na zásahy súdov do kontraktačného procesu. Predkladaný zborník nedokáže zachytiť podnetnú atmosféru medzinárodnej konferencie, čitateľ v ňom ale nájde výsledky konferencie a dúfame, že aj množstvo inšpiratívnych poznatkov. Nech riešenia tu navrhnuté poslúžia tak vedeckej pôde ako aj aplikačnej praxi a celej spoločnosti. JUDr. Peter Hulla riaditeľ Justičnej akadémie Slovenskej republiky doc. JUDr. Kristián Csach, PhD., LL.M. zodpovedný riešiteľ projektu APVV
4 4 Obsah Obsah Predhovor... 3 Obsah... 4 Zásahy súdov do obsahu zmlúv: všeobecné otázky a stav riešenia (Peter Hulla)... 7 Neplatnosť právnych úkonov a rozhodovacia prax súdov (Jana Bajánková, Peter Vojčík) K pojmom platnosť, účinnosť a účinky právneho úkonu Právne následky vadných právnych úkonov Neplatnosť právnych úkonov Právne následky neplatnosti právnych úkonov Možnosť odstúpenia od zmluvy Odporovateľnosť právnych úkonov Následky vadnosti právních jednání (právnych úkonov) v novom občianskom zákonníku Českej republiky K niektorým prípadom neplatnosti právnych úkonov Neurčitosť a nezrozumiteľnosť prejavu vôle Nedovolenosť právneho úkonu Nemožnosť predmetu právneho úkonu Záver...51 Nesúdna ingerencia do zmlúv a možnosti jej súdnej korekcie (Kristián Csach) Úvod Postavenie Komisie na posudzovanie podmienok v spotrebiteľských zmluvách a využitie výsledkov jej činnosti orgánmi verejnej správy a súdmi Zásahy orgánov verejnej správy do spotrebiteľskej zmluvy a ich korekcie Vzťah medzi súdom a správnym orgánom pri ingerencii do spotrebiteľskej zmluvy Účinky administratívnej ingerencie do zmluvy Súdna korekcia administratívnej ingerencie do spotrebiteľskej zmluvy Záver...66 Uložení zakázu plnění smlouvy ze strany Úřadu pro ochranu hospodářské soutěže (Tereza Firichová)... 67
5 Ingerencia súdov do obsahu súkromnoprávnych zmlúv 5 K tzv. jinému právnímu posouzení věci při popírání vykonatelných pohledávek v insolvenčním řízení (Monika Gazdová) Úvod Popěrný úkon Účel 199, odst. 2 InsZ Jiné právní posouzení K popření vykonatelné pohledávky přiznané rozhodčím nálezem vydaným na základě neplatné rozhodčí doložky Závěr...85 Poznámky k okolnostem zakládajícím právo na obnovu jednání o smlouvě (Josef Kotásek) Nahrádzanie prejavov vôle rozhodnutím súdu (niektoré konkrétne otázky a konkurz) (Branislav Pospíšil) Úvod Účinky rozsudku o nahradení prejavu vôle Smrť povinného Postúpenie práv zo zmluvy o uzatvorení budúcej zmluvy Nahradeniu prejavu vôle v oblasti konkurzného práva Všeobecne o reštrukturalizačnom pláne Všeobecne o tvorbe reštrukturalizačného plánu Predpoklady pre nahradenie súhlasu skupiny rozhodnutím súdu Výhodnosť reštrukturalizačného plánu pre veriteľov Hlasovanie väčšiny skupín za prijatie plánu Hlasovanie väčšiny veriteľov za prijatie plánu Aktívna vecná legitimácia na podanie návrhu na nahradenie súhlasu v skupine Nahradenie súhlasu dlžníka s reštrukturalizačným plánom Záver Zneužívající ujednání o prorogaci místní příslušnosti soudu ve spotřebitelských smlouvách a jejich relativní neplatnost, aneb o limitech přímého účinku a eurokonformního výkladu chybně transponované směrnice (Pavel Simon) Úvod Historie právní úpravy Pionýrská rozhodnutí českých soudů a jejich nedostatky Usnesení Ústavního soudu Pl. ÚS 1/ Nařízení a směrnice nejsou totéž Přímý účinek směrnice v horizontálních vztazích...119
6 6 Obsah 7. Limity euro-konformního výkladu a interpretace contra legem Závěr a nástin možného řešení Obecné otázky veřejnoprávního dotváření smluv (Monika Tichá) Zásahy do smluv jako nástroj regulace právních vztahů Zásahy do obsahu smluv z hlediska základních zásad soukromého práva Jednotlivé podoby veřejnoprávního dotváření smluv Tzv. veřejnoprávní tvorba smluv jako vyšší stupeň dotváření Závěrem Zmluva o obchodnom zastúpení: zákaz konkurencie pri reťazení činnosti v prospech zastúpeného (Žofia Šuleková) Úvod Nezávislosť obchodného zástupcu Delegácia činnosti obchodného zástupcu na iné osoby Výkon (ne)konkurenčnej činnosti obchodným zástupcom Zákaz konkurencie počas platnosti zmluvy výhradné zastúpenie Právne následky pri porušení zákazu konkurencie Zabezpečenie zákazu konkurencie pri reťazení činnosti v prospech zastúpeného Právne následky porušenia zákazu konkurencie pri reťazení činnosti Pohľad z druhej strany mince Záver...157
7 Ingerencia súdov do obsahu súkromnoprávnych zmlúv 7 Zásahy súdov do obsahu zmlúv: všeobecné otázky a stav riešenia 1 JUDr. Peter Hulla riaditeľ Justičnej akadémie Slovenskej republiky Otázka predvídateľnosti súdnych rozhodnutí týkajúcich sa súkromnoprávnych zmlúv je jednou z najdôležitejších otázok právnej istoty, vymožiteľnosti práva či zdravého ekonomického a spoločenského života spoločnosti. V súčasnej dobe môžeme iba ťažko hovoriť o uspokojivom stave právnej istoty v slovenskom právnom kontexte. Medzi príčiny súčasného stavu zaraďujeme najmä radikálne a rýchlo sa meniacu právnu úpravu, zavádzanie novej právnej úpravy často na kauzistickom princípe regulácie, nových prvkov, resp. hodnôt do doterajšej úpravy (typicky právo na ochranu spotrebiteľa), či nedostatočne spracovanú problematiku v právnej vede (nedostatočné technické, administratívne, ekonomické a v neposlednom rade aj personálne vybavenie súdov nechajme nateraz stranou). V neposlednom rade aj nedostatočnú prezentáciu už existujúcich výsledkov, či existujúcej rozhodovacej činnosti tunajších súdov, alebo výstupov právnej vedy. Problematika zásahov súdov do zmlúv je centrálnou otázkou súkromného práva, a ako takou sa ňou musí zaoberať každý zásadnejší publikačný výstup či už v národnom, v európskom alebo celosvetovom meradle. Problematika zásahov súdov do zmlúv je aj na slovenskej úrovni mimoriadne aktuálna. Uvedená oblasť právnej regulácie nie je zásadne upravená harmonizovanou / unifikovanou právnou úpravou, a preto je potrebné na otázky odpovedať na úrovni vnútroštátneho (slovenského) práva. Určitým zovšeobecneniam pri pohľade mimo taniera slovenského práva sa však nikdy neubránime. Napriek zásadným 1 Táto práca bola podporovaná Agentúrou na podporu výskumu a vývoja na základe zmluvy č. APVV
8 8 Zásahy súdov do obsahu zmlúv: všeobecné otázky a stav riešenia odlišnostiam medzi právnou úpravou jednotlivých členských štátov môžeme povedať, že dochádza k zmene východísk či perspektív pri posudzovaní úlohy súdneho rozhodovania o osude súkromnoprávnych zmlúv. Na význame strácajú jasné normatívne pravidlá, presne stanovujúce, čo a za akých podmienok má súd zohľadniť a aké následky má z danej okolnosti vyvodiť. Narastá využívanie generálnych klauzúl a otvorených, neurčitých pojmov. Spomeňme len požiadavku primeranosti zmluvných dojednaní, rozpor s dobrými mravmi, poctivým obchodným stykom, prípady hodné osobitného zreteľa a podobne. 2 V rámci tohto všetkého sa zvyšujú nároky na rozhodovaciu činnosť sudkýň a sudcov, ktoré by mali, parafrázujúc Kanta, rozhodovať podľa generálnych klauzúl a neurčitých pojmov tak, aby ich rozhodnutia mohli byť použité ako všeobecne platné pravidlo správania sa. Zvýšený význam tak nadobúdajú rôzne hodnotiace, resp. vyvažovacie prístupy súdu, vrátane posudzovania makroekonomických dopadov súdnych rozhodnutí. Cieľom nášho projektu a sčasti aj konferencie usporiadanej v roku 2014 je dať odpoveď na otázky vyvolané takto zmeneným prostredím, vymedziť mechanizmy a zákonitosti súdnych zásahov do zmlúv, identifikovať možné riziká rozhodovacej činnosti. Často totiž zdanlivo správne vykročenie súdu alebo zákonodarcu v určitej čiastkovej otázke jedným smerom nás dovedie k nevhodnému následku v iných otázkach (napríklad neprimerane poškodí tretiu stranu, nezúčastnenú na zmluvnou vzťahu, spôsobí preťaženie súdov či predĺži súdne konanie, zvýši náklady na zisťovanie právneho stavu potenciálnym stranám zmluvy a podobne). Našim spoločným cieľom je tiež posúdiť vhodnosť súčasnej právnej úpravy a aplikačnej praxe, jej súlad s európskym právom a 2 Pozri napríklad Hurdík, J.: Zásady a generální klauzule občanského práva v evropské perspektivě. In: Súkromné právo v európskej perspektíve. Trnava, 2011, s. 54 a nasl., resp. program konferencie Society of European Contract Law (SECOLA) pre roky 2011/2012.
9 Ingerencia súdov do obsahu súkromnoprávnych zmlúv 9 postulovať návrhy, použiteľné aj v rámci prebiehajúcej rekodifikácie súkromného práva. Justičná akadémia Slovenskej republiky ako riešiteľská organizácia si pochopiteľne dáva za cieľ, aby výsledok nebol iba akademickou úvahou, ale prakticky uchopiteľnými závermi, ktoré je možné pretaviť do každodennej rozhodovacej praxe. Zaoberať sa budeme zásahmi súdov do súkromnoprávnych zmlúv rôznej intenzity. V súlade s judikatúrou Ústavného súdu majú súdy mantinely pri zásahoch do súkromnoprávnych zmlúv. Najmä by mali ctiť prioritu platnosti a preferenciu takého výkladu, pri ktorom sa nedospeje k závere o neplatnosti. 3 3 Napríklad vo vzťahu k technickej jednote listiny nález Ústavného súdu Slovenskej republiky sp. zn. IV. ÚS 15/2014, podľa ktorého: Ústavný súd vo svojej judikatúre opakovane pripomína, že prílišný právny formalizmus a prehnané nároky na formuláciu zmluvy nemožno z ústavnoprávneho hľadiska akceptovať, lebo evidentne zasahujú do zmluvnej slobody občana vyplývajúcej z princípu zmluvnej voľnosti (autonómie vôle) podľa čl. 2 ods. 3 ústavy. Ústavný súd zároveň zdôrazňuje, že jedným zo základných princípov výkladu zmlúv je priorita výkladu, ktorý nevedie k neplatnosti zmluvy, pred takým výkladom, ktorý vedie k neplatnosti, ak do úvahy prichádzajú obidva výklady. Je tak vyjadrený a podporovaný princíp autonómie zmluvných strán, povaha súkromného práva a s ním spojená spoločenská a hospodárska funkcia zmluvy. Neplatnosť zmluvy má byť teda výnimkou, a nie zásadou. Taká prax, keď všeobecné súdy preferujú celkom opačnú tézu uprednostňujúcu výklad vedúci k neplatnosti zmluvy pred výkladom nezakladajúcim jej neplatnosť, preto nie je ústavne konformná a je v rozpore s princípmi právneho štátu vyplývajúcimi z čl. 1 ústavy (k tomu pozri I. ÚS 242/07, I. ÚS 243/07, IV. ÚS 340/2012, podobne aj nález Ústavného súdu Českej republiky sp. zn. I. ÚS 625/03 zo 14. apríla 2005). Ako ústavne nesúladné (porušujúce základné práva) ústavný súd hodnotí aj rozhodnutia všeobecných súdov, ktorými boli zákony a podzákonné úpravy (vrátane noriem týkajúcich sa výkladu alebo platnosti právneho úkonu) interpretované v extrémnom rozpore s princípmi spravodlivosti napr. v dôsledku prílišného formalizmu (IV. ÚS 192/08, IV. ÚS 1735/07, I. ÚS 26/2010).... Nároky kladené na odôvodnenie rozhodnutia všeobecných súdov stúpajú s rastúcou intenzitou obmedzenia a zásahu do zmluvnej slobody fyzických osôb a právnických osôb (IV. ÚS 340/2012). Z toho dôvodu preferencia výkladu uchovávajúceho právny úkon v platnosti kladie vysoké nároky na odôvodnenie rozhodnutia všeobecného súdu, ktorým sa právny úkon vyhlasuje za neplatný. Z takého rozhodnutia musí byť najmä dostatočne zrejmé, z akého právneho dôvodu má neplatnosť právneho úkonu vyplývať, či porušenie danej právnej normy vedie k neplatnosti právneho úkonu alebo k inému právnemu následku (náhrada škody, povinnosť vyzvať na odstránenie procesných nedostatkov) a aké skutkové zistenia preukazujú
10 10 Zásahy súdov do obsahu zmlúv: všeobecné otázky a stav riešenia Pri výbere tém jednotlivých spracovateľov, členov riešiteľského kolektívu, bol braný ohľad na rôzne aspekty súdnej ingerencie do obsahu súkromnoprávnych zmlúv. Na tomto mieste dáme príspevky jednotlivých členov riešiteľského kolektívu do kontextu tohtoročnej etapy riešenia projektu. Pravdepodobne najzásadnejším zásahom súdu do zmluvy je jej prehlásenie za neplatnú. Preferencia absolútnej neplatnosti ako všeobecného právneho následku porušenia akéhokoľvek predpisu je nielen všeobecne pociťovaným, ale aj ústavným súdom artikulovaným deficitom slovenského práva a právnej praxe. Slovami Ústavného súdu povedané:... základným princípom výkladu zmlúv je priorita výkladu, ktorý nezakladá neplatnosť zmluvy, pred takým výkladom, ktorý neplatnosť zmluvy zakladá, ak sú možné obidva výklady. Je tak vyjadrený a podporovaný princíp autonómie zmluvných strán, povaha súkromného práva a s ním spojená spoločenská a hospodárska funkcia zmluvy. Neplatnosť zmluvy má byť teda výnimkou, a nie zásadou. Nie je teda ústavne konformné a v rozpore s princípmi právneho štátu vyplývajúcim z čl. 1 ústavy je taká prax, keď všeobecné súdy preferujú celkom opačnú tézu uprednostňujúcu výklad vedúci k neplatnosti zmluvy pred výkladom neplatnosť zmluvy nezakladajúcim. 4 Aj plánovaná rekodifikácia súkromného práva vychádza z myšlienky, že (absolútna) naplnenie predpokladov právnej normy, z ktorej vyplýva neplatnosť právneho úkonu.... Z ústavného hľadiska požiadavky právnej istoty a preferencie platnosti právnych úkonov je nevyhnutné, aby o neplatnosti právneho úkonu nerozhodovali okolnosti, ktoré zákon neuvádza ako dôvody neplatnosti. Zároveň majú súdy pri posudzovaní neplatnosti právnych úkonov zohľadniť aj zmysel a účel právnej úpravy, ktorá s určitým nedostatkom právneho úkonu spája právny následok v podobe jeho neplatnosti. Požiadavky na písomnú formu právneho úkonu (alebo sprísnenú písomnú formu) nie sú samoúčelné. Pri posudzovaní platnosti právneho úkonu s ohľadom na splnenie písomnej formy v zmysle v 46 ods. 2 druhej vety Občianskeho zákonníka musí byť zohľadnený aj účel tejto normy (zvýrazňovacia funkcia dôležitých právnych úkonov, preukaznosť, trvalosť a spôsobilosť archivácie predmetných právnych úkonov ich účastníkmi, ako aj orgánmi verejnej správy, obmedzenie rizika pozmeňovania obsahu listiny a podobne). 4 Nález Ústavného súdu Slovenskej republiky sp. zn. I.ÚS 242/07 z 3. júla 2008.
11 Ingerencia súdov do obsahu súkromnoprávnych zmlúv 11 neplatnosť má byť vyhradená pri výnimočné situácie. 5 Nie ojedinele je otázka neplatnosti súkromnoprávneho úkonu dôsledkom aplikácie európskeho práva (napríklad práva na ochranu spotrebiteľa). Je pritom zaujímavé, že aj na úrovni európskeho práva sa postupne črtá ústup od pozícii absolútnej neplatnosti a príklon k diferencujúcemu prístupu, zohľadňujúcemu cieľ ochrany spotrebiteľa a snažiaci sa o odstránenie nevhodných právnych následkov, ktorý vo svojom príspevku priblíži JUDr. Pavel Simon z Najvyššieho súdu Českej republiky. 6 Cieľom riešiteľského kolektívu v rámci nastolenej čiastkovej otázky je identifikovanie kritérií, ktoré rozhodujú o určení právnych následkov konkrétnych nedostatkov (vád) právnych úkonoch, vymedziť hranice medzi neplatnosťou a inými právnymi následkami (či už v rámci bezdôvodného obohatenia alebo náhrady škody, ale aj konvalidácia, rekvalifikácia právneho úkonu a podobne). 7 Pred odpoveďou na tieto otázky ale bude potrebné podrobne preskúmať spôsob, akým súdy posudzujú neplatnosť právnych úkonov a aké následky z nej vyvodzujú, resp. to, či zákonom predpokladané následky neplatnosti právnych úkonov nie sú súdmi modifikované. Preto aj na stránkach toho zborníka, mapujúceho výsledky konferencie, bude osobitný priestor venovaný práve problematike neplatnosti právnych úkonov, a to osobitne z po- 5 Lazar, J.(zost.): Návrh legislatívneho zámeru kodifikácie súkromného práva, Žilina : Eurokódex, Rozsudky Súdneho dvora EÚ vo veciach: C-481/99, C-227/08 alebo C-243/08, ale aj napríklad čl. 15:101 a 15:102 Princípov európskeho zmluvného práva. 7 K problematike neplatnosti v súvislosti s nemožnosťou plnenia ozrejmuje napríklad nedávne rozhodnutia najvyššieho súdu, sp. zn. 4 Cdo 46/2009, 4 MCdo 23/2008 a podobne. Aktuálnosť položenej otázky dokresľuje napríklad aj tá skutočnosť, že posledné VII. Odborné sympózium tradične organizované českým najvyšším súdom (október 2011), ktorého judikatúra pôsobí často inšpiratívne aj pre naše súdy a právnu vedu, sa venuje problematike: Sankční postihy vadných právních úkonů v judikatuře Nejvyššího soudu.
12 12 Zásahy súdov do obsahu zmlúv: všeobecné otázky a stav riešenia hľadu judikatúry Najvyššieho súdu Slovenskej republiky 8 spracovanej JUDr. Janou Bajánkovou a prof. JUDr. Petrom Vojčíkom, CSc. Ďalším príkladom súdnej ingerencie do súkromnoprávnej zmluvy je súdne prispôsobovanie obsahu zmluvy, a to najmä prispôsobenie obsahu zmluvy (resp. záväzkového vzťahu) zmeneným pomerom (napríklad zmene ekonomickej situácie, podstatnému nárastu ceny, zhoršeniu možnosti splniť zmluvu a podobne). Pre Slovenskú republiku môžu práve skúsenosti z Českej republiky, ktoré priblíži ďalší z členov riešiteľského kolektívu, doc. JUDr. Josef Kotásek, Ph.D., poslúžiť ako vzor nielen pre prípadnú legislatívnu prácu, ale aj pre aplikačnú prax. Rovnako môže súd zasiahnuť do obsahu súkromnoprávnej zmluvy tým, že nahradí jej obsah, o čom v nadväznosti na výsledky riešenia projektu v minulom roku bude pojednávať vo svojom príspevku JUDr. Branislav Pospíšil. Nemusí to byť iba súdny orgán, ktorý zasahuje do súkromnoprávnej zmluvy. Naprieč právnymi odvetviami badáme nárast ingerencie rôznych nesúdnych orgánov alebo subjektov do posudzovania súkromnoprávnych zmlúv. Máme na mysli hlavne orgány verejnej správy, ale nemôžeme zatvoriť oči ani pred rastúcim trendom a rizikám rozhodovania rozhodcovskými súdmi, osobitne v spotrebiteľských veciach a s tým spojené snahy o ich obmedzenie, a to tak na úrovni súdnej praxe (zastavovanie exekúcií, súdny prieskum rozhodcovských rozsudkov), ako aj na úrovni legislatívy. 9 Akti- 8 Skúmané budú aj právne následky neplatnosti právnych úkonov, osobitne vo vzťahu k tretím osobám (napríklad otázky dobromyseľného nadobudnutia vlastníctva), interakcia medzi záväzkovým a vecným právom (vrátane jej špecifík v práve cenných papierov) a podobne. Otázka platnosti zmluvy bude osobitne vystupovať v práve obchodných spoločností (spomeňme napríklad posudzovanie neplatnosti obchodných spoločnosti, uznesení orgánov obchodných spoločností a podobne). 9 Obdobný proces snahy o reakciu na spotrebiteľskú arbitráž je možné badať aj v Českej republike (Pozri napríklad Hulmák, M., Tomančáková, B.: Rozhodčí řízení jako vhodný prostředek řešení sporu mezi dodavatelem a spotřebitelem. In Obchodněprávní revue, r. 2010, čís. 6 a 7, s (1. část) a (2.
13 Ingerencia súdov do obsahu súkromnoprávnych zmlúv 13 vita nesúdnych orgánov, bez ohľadu na to, ako odbremeňuje súdy, by nemala viesť k oslabeniu pozície súdu ako hlavného korektora a orgánu rozhodujúceho o právach a povinnostiach jednotlivcov a realizujúceho tak základné právo na súdnu a inú právnu ochranu. Jeden z čiastkových výstupov, ktorý priblíži vedúci riešiteľ projektu, doc. JUDr. Kristián Csach, PhD., LL.M. bude preto zameraný na problémy súvisiace so zásahmi iných subjektov, ako sú súdne orgány, do súkromnoprávnych vzťahov a na nasledujúce možnosti súdnej kontroly či korekcie výsledkov ich činnosti. Tým sa dostávame aj k otázke prípustnosti a mantinelov vstupu súdov do tzv. rozhodnutí zmluvnej povahy, medzi ktoré radíme nie len rozhodcovské rozhodnutia, ale aj (súdne) zmiery, či zmluvy v podobe notárskych zápisníc. Vzhľadom na to, že výskum prebieha na pôde Justičnej akadémie Slovenskej republiky je pochopiteľné, že za dôležité považujeme aj posudzovanie procesnoprávnych súvislostí zásahov súdov do súkromnoprávnych zmlúv. Všetky už spomenuté problémy by mali byť totiž skúmané nielen z pohľadu hmotného práva, ale aj z pohľadu procesného práva. Práve v prepojení skúmania hmotného a procesného práva, optiky právnej vedy a aplikačnej praxe, perspektívy individuálnej spravodlivosti a všeobecnej efektivity je hlavná výhoda ako aj aktuálnosť riešeného projektu. Ingerencia súdov by sa mala skúmať nielen s ohľadom na právnu úpravu a samotnú rozhodovaciu činnosť súdov týkajúcu sa kontraktácie a zmlúv ako takých, ale aj v súvislosti s takou činnosťou súdov, ktorá má nepriamy vplyv na kontraktačný proces (napríklad vedenie obchodného registra, okrajovo aj preskúmavanie rozhodnutí správnych orgánov, majúcich vplyv na kontraktačný proces napríklad katastra nehnuteľností). část), resp. najnovší nález českého Ústavného súdu, sp. zn. II. ÚS 2164/10 z ). Iné zahraničné skúsenosti nie sú prenositeľné do slovenského priestoru, nakoľko spotrebiteľská arbitráž sa v iných európskych štátoch pripúšťa spravidla iba obmedzene, prípadne vôbec.
14 14 Zásahy súdov do obsahu zmlúv: všeobecné otázky a stav riešenia Vyslovujem potešenie, že práve Justičná akadémia Slovenskej republiky ponúkla platformu na stret akademického videnia a praktického umenia výkonu spravodlivosti a že ponuka sa stretla so záujmom. Rovnako zapojenie Justičnej akadémie Slovenskej reupubliky zabezpečuje, aby najnovšie poznatky neostali iba na stranách kníh, ale aby boli bez odkladu prenesené do vzdelávacieho procesu cieľových skupín.
15 Ingerencia súdov do obsahu súkromnoprávnych zmlúv 15 Neplatnosť právnych úkonov a rozhodovacia prax súdov 1 JUDr. Jana Bajánková predsedníčka Súdnej rady Slovenskej republiky externá členka pedagogického zboru Justičnej akadémie Slovenskej republiky prof. JUDr. Peter Vojčík, CSc. vedúci katedry občianskeho práva, Právnická fakulta, Univerzita P. J. Šafárika v Košiciach externý člen pedagogického zboru Justičnej akadémie Slovenskej republiky 1. K pojmom platnosť, účinnosť a účinky právneho úkonu. Problematika platnosti, resp. neplatnosti právnych úkonov patrí k základným otázkam, od ktorých sa odvíja množstvo právnych následkov, ktoré sú často aj predmetom súdneho konania. V súvislosti s posudzovaním platnosti či neplatnosti právnych úkonov, predovšetkým zmlúv, je potrebné dôsledne rozlišovať medzi platnosťou právneho úkonu, jeho účinnosťou a nakoniec aj účinkami. Právny úkon je platný od toho momentu, ak bol urobený v súlade s požiadavkami platnej právnej úpravy, teda v súlade s platným právom. Zmluva je teda platná od jej uzavretia (vzniku), pokiaľ boli splnené všetky zákonom stanovené náležitosti tohto dvojstranného právneho úkonu vrátane jeho formy a ďalej, ak sa taký právny úkon, ak je to potrebné, dostal do dispozičnej sféry toho, komu bol adresovaný. Občiansky zákonník (zákon č. 40/1964 Zb. v znení neskorších predpisov ďalej v texte aj OZ ), viaže platnosť niektorých zmlúv na rozhodnutie súdu (pozri 28 OZ, ktorý viaže niektoré dispozičné úkony zákonného zástupcu týkajúce sa majetku zastúpeného na rozhodnutie súdu). 1 Táto práca bola podporovaná Agentúrou na podporu výskumu a vývoja na základe zmluvy č. APVV
16 16 Neplatnosť právnych úkonov a rozhodovacia prax súdov Účinnosťou právneho úkonu, ako jednostranného tak aj viacstranného, treba rozumieť možnosť domáhať sa práv alebo povinností z neho vyplývajúcich, teda správať sa tak, ako to z právneho úkonu vyplýva a odvíjať od neho svoju právnu pozíciu. Účinnosťou mnohých právnych úkonov začínajú plynúť lehoty či doby. Týka sa to ako jednostranných tak aj viacstranný právnych úkonov. Tak napríklad urobením platnej výpovede z nájmu nebytového priestoru, začína plynúť výpovedná doba. Účinnosťou zmluvy rozumieme možnosť domáhať sa práv a povinností v zmluve dohodnutých, alebo v zákone zakotvených, ďalej uplatňovať práva a povinnosti upravené či vyplývajúce zo zmluvy, resp. možnosť správať sa (dať, konať, zdržať sa určitého konania alebo určité konanie strpieť) tak, ako to vyplýva zo zmluvy. Napríklad účinnosťou nájomnej zmluvy treba rozumieť možnosť (právo) vstúpiť do prenajatého priestoru a užívať ho v súlade s dohodnutým podmienkami. Účinnosťou sa však nenadobúdajú iba práva ale aj povinnosti. Spravidla od účinnosti nájomnej zmluvy vzniká povinnosť platiť nájomné. Ako sme uviedli, niektoré práva a povinností možno uplatňovať a domáhať sa ich aj priamo na základe zákona. Účinnosťou nastáva reálne naplnený právny vzťah. Účinnosť zmluvy umožňuje konať tak, aby sa dosiahol samotný účinok zmluvy, teda aby nastali tie právne následky, ktoré sú ňou sledované, resp. v nej dojednané. Účinnosť zmluvy, predmetom ktorej je prevod nehnuteľnosti znamená možnosť predložiť ju s návrhom na vklad Okresnému úradu, katastrálnemu odboru na povolenie vkladu, teda domáhať sa zápisu zmeny vlastníka. Ak nie je dohodnuté v zmluve nič iné, je zmluva účinná momentom jej uzavretia. Účinnosť zmluvy môže nastať aj neskôr ako jej platnosť, nikdy však skôr. Platnosť zmluvy podmieňuje jej účinnosť. Neplatná zmluva nemôže byť účinnou.
17 Ingerencia súdov do obsahu súkromnoprávnych zmlúv 17 Ustanovenie 47 ods.1 OZ spája účinnosť zmluvy s rozhodnutím príslušného orgánu, ak zákon ustanovuje, že je to potrebné. Nepodanie návrhu na uvedené rozhodnutie v lehote troch rokov od uzavretia zmluvy spája zákon s nevyvrátiteľnou právnou domnienkou, že účastníci od zmluvy odstúpili ( 47 ods. 2 OZ). Odborná spisba zastáva názor, že v súčasnosti platné právo už takmer nepozná prípad, v ktorom by bola účinnosť súkromnoprávnej zmluvy podmienená rozhodnutím príslušného orgánu (47 ods. 1 OZ). Obligačnoprávne účinky takých zmlúv nastávajú bez ohľadu na rozhodnutie štátneho orgánu alebo orgánu verejnej správy 2. Konštantná bola aj judikatúra Najvyššieho súdu Slovenskej republiky, ktorý v rozsudku z 28. februára 2006 sp. zn. 2 Cdo 184/2005 (ktorý bol na základe výsledkov rokovania občianskoprávneho kolégia v dňoch 16. a 17. apríla publikovaný v Zbierke stanovísk Najvyššieho súdu a rozhodnutí súdov Slovenskej republiky pod R 59/2007) konštatoval, že rozhodnutie katastrálneho úradu o povolení vkladu vlastníckeho práva k nehnuteľnosti nie je rozhodnutím, s ktorým by zákon spájal vznik účinnosti zmluvy o prevode vlastníckeho práva k nehnuteľnej veci. Účinky vkladu podľa ustanovenia 133 ods. 2 Občianskeho zákonníka spočívajú v nadobudnutí vlastníckeho práva k nehnuteľnosti, t.j. vo vecnoprávnych následkoch, a nie v obligačnoprávnych následkoch. Zo zmluvy, pokiaľ bola uzavretá platne, vznikajú pre jej účastníkov obligačnoprávne účinky obsah zmluvy sa pre nich stáva záväzným. Dodal, že viazanosť účastníkov ich prejavmi vôle, smerujúcimi k vzniku zmluvy, ku vzniku vecnoprávnych účinkov ktorej treba ešte kladné rozhodnutie orgánu katastra, sa vzťahuje aj na dedičov zomrelého účastníka, ktorí vstupujú do jeho práv a záväzkov z občianskoprávneho vzťahu, ku ktorému došlo na podklade zhodných prejavov vôle účastníkov ešte pred vznikom 2 VOJČÍK, Peter a kol. Občiansky zákonník. Stručný komentár. Tretie doplnené a prepracované vydanie. IURA EDITION, spol. s r.o. Bratislava s.173.
18 18 Neplatnosť právnych úkonov a rozhodovacia prax súdov vecnoprávnych účinkov účinnej zmluvy Zhodne rozhodol najvyšší súd aj v rozhodnutiach sp.zn. 5Cdo 153/2009, 3Cdo 29/2010, 6Cdo 188/ Napriek tomu sa v judikatúre Najvyššieho súdu SR objavil názor, že vklad ako rozhodnutie správy katastra má konštitutívne účinky - čo znamená, že bez povolenia vkladu určitého práva do katastra nehnuteľností, tieto nevzniknú (rozsudok z 12.novembra 2013 sp.zn. 1Sžr 172/2012). V odôvodnení je uvedené, že platný právny poriadok zakotvuje ako podmienky vzniku práva k nehnuteľnosti rozhodnutie príslušného správneho orgánu a navyše pre takýto prípad stanovuje aj lehotu, v ktorej treba podať návrh na vklad s tým, že márnym uplynutím lehoty platí zákonná fikcia, že účastníci od zmluvy odstúpili. Právnym následkom odstúpenia od zmluvy je, že táto sa od počiatku zrušuje. Preto ak je podaný návrh na vklad neskôr ako tri roky od uzavretia zmluvy a ide o prípad, kedy je zákonom požadované rozhodnutie príslušného správneho orgánu k tomu, aby vôbec vznik vecného práva nastal, nemožno takémuto návrhu vyhovieť, pretože už niet právneho titulu (v súdenom prípade išlo o kúpnu zmluvu), nakoľko táto bola v dôsledku márneho uplynutia zákonnej lehoty od počiatku zrušená (následky zákonnej fikcie odstúpenia od zmluvy v zmysle 47 ods. 2 a 48 ods. 2 OZ). Senát poukázal aj na skoršie rozhodnutie Najvyššieho súdu sp. zn. 2Sžo 285/2009 zo dňa V citovanom rozhodnutí bol vyslovený názor (s ktorým sa plne stotožnil), že rozhodnutie Najvyššieho súdu SR sp. zn. 2 Cdo 184/2005, obhajujúce možnosť podať návrh na vklad vlastníckeho práva aj 11 rokov od uzavretia zmluvy, pretože podanie návrhu na vklad vlastníckeho práva do katastra nehnuteľností nie je obmedzené žiadnou lehotou počítanou od uzatvorenia zmluvy a rozhodnutie o povolení vkladu do katastra nehnuteľností nemá žiadny vplyv na účinnosť zmluvy, ktorou sa nehnuteľnosť prevádza, prehliada 133 ods. 2 OZ a v ňom uvedený odkaz na zákon č. 162/1995 Z.z. o katastri nehnuteľností (ďalej len katastrálny zákon). Z ustanovenia 28 ods. 2 a ods. 3 katastrálneho zákona vyvo-
19 Ingerencia súdov do obsahu súkromnoprávnych zmlúv 19 dil záver, zmluvou zamýšľaný právny následok z takej zmluvy nastáva až vkladom do katastra nehnuteľností a právne účinky vkladu vznikajú na základe právoplatného rozhodnutia o jeho povolení. Dovolíme si nesúhlasiť s vyššie uvedeným názorom senátu správneho kolégia Najvyššieho súdu Slovenskej republiky. Rozhodnutia súdov Slovenskej republiky, a to ani Najvyššieho súdu, netvoria prameň práva. Žiaden právny predpis síce výslovne neukladá všeobecnému súdu povinnosť byť viazaný akýmkoľvek rozhodnutím Najvyššieho súdu SR vydaným v inej veci (okrem viazanosti právnym názorom v rámci opravného konania), a to ani stanoviskom Najvyššieho súdu, uverejneným v Zbierke stanovísk Najvyššieho súdu a rozhodnutí súdov Slovenskej republiky. Napriek tomu, ak Najvyšší súd podá výklad práva existujúceho v konkrétnej normatívnej podobe je nevyhnutné, aby sa súd s ním argumentačne vyrovnal, pokiaľ mieni vyriešiť analogickú právnu otázku podstatne odlišným spôsobom. Súčasťou princípu právnej istoty je tiež požiadavka, aby sa na určitú právne relevantnú otázku pri opakovaní v rovnakých podmienkach dala rovnaká odpoveď, 3 teda to, že obdobné situácie musia byť rovnakým spôsobom právne posudzované, 4 pretože inak dochádza aj k porušeniu zásady právnej istoty a zákonom ustanovenej povinnosti pri zabezpečovaní jednoty rozhodovania. V danom prípade ani jedno rozhodnutie Najvyššieho súdu Slovenskej republiky sp.zn. 1Sžr 172/2012 ani sp.zn. 2Sžo 285/2009 sa argumentačne nevyporiadalo so skorším rozhodnutím Najvyššieho súdu Slovesnej republiky sp.zn. 2 Cdo 184/2005, ktoré boli na základe rozhodnutia občianskoprávneho kolégia uverejnené v Zbierke stanovísk Najvyššieho súdu a rozhodnutí súdov Slovenskej republiky. Pod argumentačným vypriadaním nemožno totiž rozumieť uvedenie daného rozhodnutia v odôvodnení a vyslovenia iba iného názoru. Okrem toho roz- 3 Napr. rozhodnutia ÚS SR PL. ÚS 16/95 a II. ÚS 80/99 4 II. ÚS 243/05
20 20 Neplatnosť právnych úkonov a rozhodovacia prax súdov hodnutia nerobia rozdiel medzi účinnosťou zmluvy, z ktorým je spojený obligačnoprávny účinok od a právnych účinkov vkladu do katastra nehnuteľností, s ktorým sú spojené vecnoprávne účinky už účinnej zmluvy. Ako sme už vyššie uviedli, od účinnosti zmluvy treba odlíšiť účinky zmluvy. Účinkami zmluvy treba rozumieť dosiahnutie právnych následkov, dôsledkov zmluvy, ktoré sa ňou sledovali. Napr. účinkami kúpnej zmluvy je zmena vlastníka predmetu kúpy. Niekedy účinky zmluvy nastávajú neskôr, avšak ich podmienkou je, aby bola zmluva platná a účinná. Z uvedeného hľadiska, ak je platná a účinná zmluva o prevode nehnuteľností, to znamená, že jej účastník nadobúdateľ má právo domáhať sa toho, aby sa na základe tejto zmluvy podal návrh na vklad vlastníckeho práva a dosiahla zmena vlastníckeho práva v jeho prospech. Platná a účinná zmluva je preto aj základnou podmienkou podania návrhu na vklad príslušnému Okresnému úradu katastrálnemu odboru a rozhodovania o povolení vkladu. V súčasnej právnej úprave existuje jeden prípad, keď sa účinnosť zmluvy podmieňuje rozhodnutím súdu, ktorý je uvedený v 53 ods. 3 zákona č. 7/2005Z.z. o konkurze a reštrukturalizácii, podľa ktorého na účinnosť dohody manželov o vyporiadaní BSM sa vyžaduje schválenie príslušným súdom. Sme toho názoru, že i tu mal zákonodarca rozhodnutím súdu podmieniť platnosť takejto dohody, a nie jej účinnosť. Najčastejšie je účinnosť zmluvy podmienená splnením odkladacej podmienky, ktorú si zmluvné strany dojednávajú v zmluve. Aj ak sa k niektorým zmluvám vyžaduje súhlas iných orgánov, nejde o rozhodnutie podmieňujúce účinnosť zmluvy, ale jej platnosť. Tak napr. k platnosti zmluvy o prevode podniku alebo jeho časti podľa zákona č. 92/1991 Zb. v znení neskorších predpisov sa vyžadoval súhlas Ministerstva financií SR udeľovaný podľa zákona č. 278/1993 Z. z. o správe majetku štátu.
21 Ingerencia súdov do obsahu súkromnoprávnych zmlúv 21 V súvislosti s uzavieraním zmlúv Občiansky zákonník používa aj pojem účinnosť jednostranného právneho úkonu prijatia návrhu ( 44 ods. 1 OZ). Tento pojem účinnosti treba odlíšiť od účinnosti celej zmluvy. Nemožno totiž vylúčiť, že prijatie návrhu sa stane účinným, zmluva bude platná, ale účinnosť zmluvy ako takej ešte nenastane. Myslíme si, že nastolený problém je potrebné riešiť. Prichádza do úvahy vydanie zjednocujúceho stanoviska podľa 22 ods.1 zákona č. 757/2004Z.z. o súdoch a o zmene a doplnení niektorých zákonov v znení neskorších predpisov. Súčasné rozdielne rozhodovanie dvoch kolégií najvyššieho súdu (občianskoprávneho a správneho) vytvára právnu neistotu. Neskoršia rozhodovacia prax správneho kolégia súčasne zasahuje veľmi vážne aj do rozhodovacej činnosti administratívnych orgánov. Riešenie vidíme však aj v legislatívnej úprave, ktorou by sa vylúčili zásahy do účinnosti súkromných zmlúv, resp. by sa umožnili iba výnimočne a zverili by sa iba do právomoci súdu. V novom občianskom zákonníku Českej republiky účinného od (zákon č. 89/2012 Sb. v texte aj NOZ ČR) je v 1759 a nasl. úprava účinkov zmlúv formulovaná ako jej záväznosť : Smlouva strany zavazuje. Lze ji změnit nebo zrušit jen se souhlasem všech stran, anebo z jiných zákonných důvodů. Vůči jiným osobám smlouva působí jen v případech stanovených v zákoně V rámci tejto marginárnej rubriky je však v 1762 NOZ ČR aj úprava účinnosti zmlúv: 1) Stanoví-li zákon, že je k účinnosti smlouvy třeba rozhodnutí určitého orgánu, je smlouva účinná tímto rozhodnutím. 2) Nebyl-li návrh na rozhodnutí podán do jednoho roku od uzavření smlouvy, má se za to, že se smlouva od počátku ruší. To platí i v případě, že byl návrh zamítnut. Samotný nový občiansky zákonník v ČR zakotvuje prípad,
22 22 Neplatnosť právnych úkonov a rozhodovacia prax súdov keď k účinnosti zmluvy je potrebný súhlas súdu, a to v 46: 1) Smlouvou o nápomoci se podpůrce zavazuje podporovanému, že bude s jeho souhlasem přítomen při jeho právních jednáních, že mu zajistí potřebné údaje a sdělení a že mu bude nápomocen radami. 2) Smlouva nabývá účinnosti dnem, kdy ji schválí soud. Není-li smlouva uzavřena v písemné formě, vyžaduje se, aby strany projevily vůli uzavřít smlouvu před soudem. Soud smlouvu neschválí, odporují-li zájmy podpůrce zájmům podporovaného. 2. Právne následky vadných právnych úkonov Následky právnych úkonov, ako sme už uviedli, nastávajú iba vtedy, ak je právny úkon, na ktorého základe majú nastať, platný a teda bez vád. To znamená, že s urobeným prejavom vôle objektívne právo spája želané právne následky. Právny úkon musí spĺňať náležitosti, ktoré sú predpísané zákonom, alebo ktoré boli dohodnuté účastníkmi zmluvy. Ak niektorá z požadovaných náležitostí chýba alebo má určité nedostatky, má právny úkon vadu. Vadnosť právneho úkonu spočíva v tom, že právny úkon nemá náležitosť požadovanú zákonom, a z toho dôvodu je buď neplatný, alebo od právneho úkonu možno odstúpiť. Občiansky zákonník s vadnosťou právneho úkonu spravidla spája jeho neplatnosť. Iba výnimočne dáva Občiansky zákonník z dôvodov vadnosti právneho úkonu možnosť odstúpenia od zmluvy. To prichádza do úvahy v prípade tiesne. Vadnosť právnych úkonov vyvoláva rôzne právne následky, a preto treba medzi nimi rozlišovať.
23 Ingerencia súdov do obsahu súkromnoprávnych zmlúv Neplatnosť právnych úkonov Neplatnosť právneho úkonu nastáva všade tam, kde zákon, prípadne dohoda strán, spája s určitou vadnosťou právneho úkonu jeho neplatnosť. Neplatný právny úkon (negotium nullum) síce vznikne, nevyvoláva však žiadne právne následky. To znamená, že na základe neplatného právneho úkonu nemôžu vzniknúť subjektívne práva a povinnosti. Pokiaľ neplatný právny úkon mal vyvolať zmenu alebo zánik už existujúceho právneho vzťahu, právny vzťah sa v dôsledku neplatného právneho úkonu nemení a nemôže z toho titulu ani zaniknúť. Od právnych úkonov neplatných treba teoreticky rozlišovať právne úkony zdanlivé ničotné (non negotium). Zdanlivými právnymi úkonmi sú také prejavy vôle, ktoré vôbec nemajú náležitosti právnych úkonov, ktorým chýba niektorý z pojmových znakov právneho úkonu, má základné vady. Ide teda o konanie, ktoré je síce právnemu úkonu podobné, alebo budí zdanie, že ide o právny úkon. Občiansky zákonník pojem zdanlivý právny úkon nepozná, ale prax takéto úkony považuje za absolútne neplatné, z ktorých nemôžu ani vzniknúť konkrétne práva a povinnosti. Napríklad Krajský súd v Ostrave vo veci sp.zn. 15 Co 836/99 (rozsudok zo dňa 7. januára 2000) riešil nárok zo zmluvy o obchodnom zastúpení, uzavretej podľa 652 Obch. zák. Tuto zmluvu odvolací súd považoval za tzv. zdanlivý právny úkon, pretože vôľa prejavená účastníkmi v zmluve, nekorešpondovala so skutočnou vôľou účastníkov. Súd dospel k záveru, že,ani za predpokladu platnosti zmluvy by nebolo možné uložiť povinnosť žalovaného zaplatiť žalobkyni žalovanou čiastku, keď v konaní nebolo preukázané, že by žalovaný uzavrel akúkoľvek zmluvu so záujemcami o výuku anglického jazyka v mene žalovanej. Naopak, dôkazy nasvedčovali tomu, že žalovaný uzatváral zmluvy vo svojom mene a na svoj účet.
24 24 Neplatnosť právnych úkonov a rozhodovacia prax súdov Nový občiansky zákonník v Českej republike v 551 a nasl. výslovne upravuje zdánlivé právní jednání O právní jednání nejde, chybí-li vůle jednající osoby O právní jednání nejde, nebyla-li zjevně projevena vážná vůle O právní jednání nejde, nelze-li pro neurčitost nebo nesrozumitelnost zjistit jeho obsah ani výkladem. Byl-li projev vůle mezi stranami dodatečně vyjasněn, nepřihlíží se k jeho vadě a hledí se, jako by tu bylo právní jednání od počátku K zdánlivému právnímu jednání se nepřihlíží. Pokiaľ ide o neplatnosť právneho úkonu, rozoznávame absolútnu a relatívnu neplatnosť. Absolútna neplatnosť právneho úkonu je taká neplatnosť, ktorej sa môže dovolávať každý bez časového obmedzenia a súd si ju všíma z úradnej povinnosti. Neplatnosť tu pôsobí priamo zo zákona, a preto nie je potrebné, aby účastník uplatnil neplatnosť právneho úkonu súdnou cestou. Prirodzene, ak vzniknú pochybnosti, resp. spor o platnosť právneho úkonu, najmä ak druhý účastník popiera neplatnosť právneho úkonu, možno sa obrátiť na súd určovacou žalobou, na ktorej základe súd určí, či právny úkon je alebo nie je platný. Takéto uplatnenie neplatnosti nie je viazané na žiadne lehoty. Právo domáhať sa neplatnosti právneho úkonu sa nepremlčuje. Súd však môže otázku neplatnosti právneho úkonu riešiť aj v konaní na základe návrhu na plnenie z právneho úkonu alebo v konaní o vrátenie plnenia z titulu bezdôvodného obohatenia. Ako sme uviedli, prípady absolútnej neplatnosti sú v zákone zakotvené na mnohých miestach (k tomu pozri napr. 37, 38, 39, 40, 53c, 476a, 628 ods. 3 OZ a ďalšie). Pochopiteľne, že neplatnosť právneho úkonu ako dôsledok nesplnenia určitých náležitostí je zakotvená aj v iných predpisoch než len v Občianskom zákonníku.
25 Ingerencia súdov do obsahu súkromnoprávnych zmlúv 25 Pod relatívnou neplatnosťou sa rozumie taká neplatnosť, ktorej sa môže dovolať iba ten, kto je týmto úkonom dotknutý. Dovolať sa neplatnosti je však možné iba vo všeobecnej trojročnej premlčacej lehote, ktorá plynie odo dňa, keď bol napadnutý právny úkon urobený. V prípade uplatnenia neplatnosti testamentu podľa 479 OZ začne trojročná premlčacia lehota plynúť dňom, keď je závet účinný, teda smrťou poručiteľa, ktorý ho zriadil. Či sa dôvod neplatnosti uplatní, je teda v rukách samotných účastníkov, a preto od nich závisí, či nastanú účinky právneho úkonu, alebo či bude právny úkon vyhlásený za neplatný, v dôsledku čoho jeho účinky nenastanú. Relatívna neplatnosť právneho úkonu je v Občianskom zákonníku zakotvená v 40a, kde sú uvedené jednotlivé prípady, v ktorých je možné sa relatívnej neplatnosti dovolávať. Tieto dôvody sú stanovené taxatívne a nemožno ich rozširovať. Relatívna neplatnosť je v 40a zakotvená pre prípady uvedené v 49a, 140, 145 ods. 1, 479, 589, 701 ods. 1 a 741b ods. 2 OZ. O relatívnu neplatnosť ide aj vtedy, ak účastníci nedodržia dohodnutú formu právneho úkonu. V týchto prípadoch sa teda právny úkon považuje za platný, pokiaľ sa ten, kto je takýmto úkonom dotknutý, neplatnosti nedovolá. Neplatnosti sa však nemôže dovolávať ten, kto ju sám spôsobil. Podstata relatívnej neplatnosti právneho úkonu teda spočíva v tom, že právny úkon, u ktorého je daný dôvod relatívnej neplatnosti, vznikol, od začiatku existuje, považuje sa za platný, a teda aj vyvolá právne účinky, pokiaľ sa ten, na koho ochranu je relatívna neplatnosť stanovená, neplatnosti právneho úkonu nedovolal. V právnej teórii bol vyslovený názor, podľa ktorého relatívnu neplatnosť možno chápať ako platnosť pod rozväzovacou podmienkou. Právne postavenie účastníkov relatívne neplatného právneho úkonu je teda jasné. Otázne je však aký vplyv má rela-
26 26 Neplatnosť právnych úkonov a rozhodovacia prax súdov tívna neplatnosť na právne postavenie tej osoby, ktorá vec nadobudla od účastníka relatívne neplatného právneho úkonu. Judikatúra vyslovila, že kto v čase pred dovolaním sa relatívnej neplatnosti právneho úkonu previedol na tretiu osobu vec nadobudnutú na základe tohto právneho úkonu, disponoval s vecou ako vlastník a jeho dispozícia mala právne účinky prevodu vlastníctva. Dovolanie sa relatívnej neplatnosti právneho úkonu nemá vplyv na právne postavenie tretích osôb, ktoré dobromyseľne nadobudli vlastníctvo od účastníka relatívne neplatného právneho úkonu v čase, ktorý predchádzal dovolaniu sa relatívnej neplatnosti. Takáto interpretáciu chráni dobromyseľnosť tretej osoby, a tým zodpovedá predstavám spravodlivosti, podľa ktorých ak takáto osoba (ktorá nebola účastníkom relatívne neplatného právneho úkonu) pri nadobúdaní vlastníctva koná v dôvere v správnosť údajov zákonom zriadeného verejného registra (katastra) o tom, že prevodca je bez tiarch vlastníkom prevádzaných nehnuteľností, nesmie byť v tejto dôvere sklamaná (rozsudok Najvyššieho súdu Slovenskej republiky z sp.zn.6cdo 221/2010 a R 31/2013). Osobitne a obmedzene je formulovaná relatívna neplatnosť v prípade, ak je právny úkon v rozpore so všeobecne záväznými právnymi predpismi o cenách. Tu je neplatnosť iba v rozsahu, v ktorom právny úkon odporuje tomuto predpisu, ak sa ten, kto je takýmto úkonom dotknutý, neplatnosti dovolá. Osobami oprávnenými dovolať sa relatívnej neplatnosti právneho úkonu sú dotknutí účastníci zmluvy a tiež tretie osoby, pokiaľ sú z takého dôvodu vo svojich právach a oprávnených záujmoch dotknuté (opomenuté). Oprávnený sa môže v premlčacej dobe dovolať relatívnej neplatnosti právneho úkonu prejavom vôle adresovaným druhému účastníkovi právneho vzťahu. Právne účinky dovolania nastanú okamihom, keď prejav oprávneného druhému účastníkovi, resp. ostatným účastníkom právneho úkonu, Súdna prax za právne relevantné považovala aj dovolanie
27 Ingerencia súdov do obsahu súkromnoprávnych zmlúv 27 sa relatívnej neplatnosti v súdnom konaní, a to doručením podania obsahujúceho dovolanie sa relatívnej neplatnosti (napríklad žaloby) účastníkom konania, pokiaľ boli zároveň účastníkmi dotknutej zmluvy. Podľa rozhodnutia Najvyššieho súdu SR z 5. októbra 2006 sp. zn.: 3Sžo 84/2006 sa možno dovolávať relatívnej neplatnosti zmluvy i námietkou relatívnej neplatnosti v katastrálnom konaní o povolení vkladu. Katastrálny úrad (dnes Okresný úrad, katastrálny odbor) je povinný podanie obsahujúce takúto námietku doručiť účastníkom konania (nie však ich právnym zástupcom, pretože ide o hmotnoprávny úkon s účinkami od okamihu jeho doručenia) a prihliadnuť k nej za predpokladu, že všetci účastníci zmluvy s ňou vyslovili súhlas. Občiansky zákonník pozná jednak neplatnosť celého právneho úkonu, alebo neplatnosť jeho časti. Ak sa dôvod neplatnosti vzťahuje len na časť právneho úkonu, je podľa 41 OZ neplatnou len táto časť, pokiaľ z povahy právneho úkonu alebo z jeho obsahu alebo okolností, za ktorých k nemu došlo, nevyplýva, že túto časť nemožno oddeliť od ostatného obsahu. Typickým prípadom čiastočnej neplatnosti právneho úkonu je spravidla závet neplatný pre opomenutie tzv. neopomenuteľných dedičov podľa 479 OZ. Ak je postihnutá neplatnosťou iba časť právneho úkonu, nastanú následky neplatnosti právneho úkonu iba tejto neplatnej časti. Pokiaľ ide o čiastočnú neplatnosť právneho úkonu, treba upozorniť aj na zmenu v katastrálnom zákone, podľa ktorého od nie je možné urobiť čiastočný vklad ale iba vklad ako celok Právne následky neplatnosti právnych úkonov Z neplatnosti právneho úkonu vyplýva niekoľko právnych následkov. Niektoré z nich, ako sme uviedli, nastanú v každom prípade, a to neplatnosť úkonu, tu hovoríme o tzv. primárnych následkoch; niektoré z nich nastanú iba vtedy, keď sú okrem neplatnosti právneho úkonu splnené ešte
28 28 Neplatnosť právnych úkonov a rozhodovacia prax súdov ďalšie právne skutočnosti. V tomto prípade hovoríme o sekundárnych právnych následkoch. Medzi primárne následky neplatnosti právneho úkonu patria tieto: a) Ak právny úkon sledoval vznik nového právneho vzťahu, tento právny vzťah nevznikne. To znamená, že z právneho vzťahu nemôžu vzniknúť ani subjektívne práva a povinnosti. Ak sa teda na základe neplatného právneho úkonu ešte neplnilo, netreba plniť a plnenie nemožno vymáhať súdnou cestou. Ak si účastníci napriek neplatnosti právneho úkonu už plnili, vzniká z takého plnenia z neplatného právneho úkonu bezdôvodné obohatenie podľa 451 a nasl. OZ. To znamená, že na návrh toho, kto plnil, musí druhý účastník vrátiť plnenie. Zákon tu robí výnimku, len pokiaľ sa plnilo na základe právneho úkonu, ktorý bol neplatný len pre nedostatok formy. Podľa 455 ods. 1 OZ sa totiž prijatie dlhu neplatného len pre nedostatok formy nepovažuje za bezdôvodné obohatenie. Ak odhliadneme od tejto výnimky, musí sa plnenie vždy vrátiť. Pre uplatnenie nároku na vrátenie plnenia z neplatného právneho úkonu platia premlčacie doby podľa 107 OZ. Ak právny úkon sledoval zmenu alebo zánik občianskoprávneho vzťahu a je z niektorého dôvodu neplatný, nemôže mať za následok zmenu alebo zánik už jestvujúceho občianskoprávneho vzťahu. Medzi sekundárne následky neplatnosti právneho úkonu patria prípady, keď k neplatnosti právneho úkonu pristupujú ďalšie skutočnosti, ktoré spolu s neplatnosťou právneho úkonu vyvolávajú ďalšie právne následky. Občiansky zákonník upravuje predovšetkým otázku náhrady škody. Vadnosť právnych úkonov, ktorá má za následok okrem iného aj možnosť odstúpiť od zmluvy, sa odlišuje od absolútnej neplatnosti právneho úkonu tým, že tento následok nenastane priamo zo zákona, ale závisí od účastníka zmlu-
29 Ingerencia súdov do obsahu súkromnoprávnych zmlúv 29 vy, či vadnosť právneho úkonu uplatní formou odstúpenia od zmluvy. Účastník môže toto svoje právo uplatniť oznámením druhému účastníkovi. Pre prejav vôle o odstúpení od zmluvy Občiansky zákonník nepredpisuje žiadnu formu, možno ho teda urobiť akýmkoľvek spôsobom nevzbudzujúcim pochybnosť o prejave vôle. Právne následky odstúpenia od zmluvy upravuje 48 ods. 2 OZ tak, že odstúpením od zmluvy sa zmluva od začiatku zrušuje (odstúpenie má teda účinky ex tunc). To znamená, že z takejto zmluvy nemôžu nastať žiadne účinky. Zo zrušenej zmluvy sa nemusí plniť a pokiaľ sa už plnilo, možno plnenie žiadať späť z titulu bezdôvodného obohatenia, ktorý tu vznikol tým, že sa plnilo bez právneho dôvodu ( 451 OZ). Nárok na vrátenie plnenia treba uplatniť v premlčacích lehotách, ktoré sú stanovené pre vydanie bezdôvodného obohatenia. Ak pre neplatnosť právneho úkonu vznikne škoda, zodpovedá sa za ňu podľa ustanovení Občianskeho zákonníka o zodpovednosti za škodu. Do úvahy tu prichádza najmä ustanovenie 420 OZ o všeobecnej zodpovednosti subjektov za škodu. Predpokladom tejto zodpovednosti je protiprávny úkon, ktorý je tu naplnený neplatnosťou právneho úkonu, vznik škody a príčinná súvislosť medzi škodou a neplatným právnym úkonom. Okrem toho sa tu vyžaduje zavinené konanie zo strany toho subjektu, ktorý spôsobil neplatnosť právneho úkonu. Keďže zavinenie sa vo všeobecnej zodpovednosti predpokladá, má ten, kto spôsobil neplatnosť právneho úkonu, ktorá bola príčinou vzniku škody, možnosť sa exkulpovať (vyviniť). Nárok na náhradu škody spôsobenej neplatnosťou právneho úkonu treba uplatniť v premlčacích lehotách ustanovených v 106 OZ Možnosť odstúpenia od zmluvy Možnosť odstúpenia od zmluvy je taktiež následkom niektorej vadnosti právnych úkonov. Pre vadnosť právnych úko-